Hér eru myndir frá deginum í gær í Faxaflóanum sem Svafar Gestsson tók og sendi mér og fylgdi með þetta : . Veðrið er búið að vera að gera öllum loðnuflotanum óhagstætt s.l. daga en um hádegi í gær rofaði aðeins til þó svo að veðrið væri langt í frá að vera gott til veiða og sumir að sprengja eða rífa næturnar . Við náðum góðum 2 fyrstu köstunum og 2 lélegum en höfðum uppúr krafsinu um 1200 tonn sem við erum á leið með til Hafnar . Og verðum þar um miðnætti í kvöld . - Mun ég birta myndirnar í nokkrum syrpum nú með morgninum . - Sendi ég Svavari kærar þakkir fyrir . Þessi myndasyrpa var tekin á heimaslóðum skipstjórans , Jóns Magnússonar úr Njarðvík . Birtuskilyrði til myndatöku sl. laugardag var oft á mörkum þess að hægt væri að taka mynd , snjókoma , góð birta , köflótt birta og sólin að brjóta sig í gegnum skýin hér og þar . Í því leiðinlega myndatökuveðri sem var í gær tók ég þessa mynd af Huginn VE 65 , þar sem hann var trúlega að vinna afla , því báturinn var nánast allan daginn á því næst sem reki á Stakksfirði . Á myndinni má einnig sjá Wilson Avonmouth sem var á leið út fyrir Garðskaga . Svo menn sjái skipin eins og þau eru í raun birti ég einnig myndir af þeim báðum sem ég fann á MarineTraffic . Morgunblaðið greinir frá því á vefsíðu sinni í dag að Goðafoss fari í slipp til Danmerkur . Hefur mbl.is þetta eftir Ólafi William Hand , upplýsingafultrúa Eimskips . Goðafoss sé ætlað að sigla fyrir eigin vélarafli í fylgd lóðsbáta en sem kunnugt er strandaði skipið í Oslóarfirði þann 17. febrúar síðastliðinn . Að sögn Ólafs er búið að fjarlægja alla gáma úr skipinu og verða þeir fluttir til Íslands fljótlega . Reiknað er með að viðgerð á skipinu taki um tvær vikur . Stærstum hluta olíu skipsins hefur verið dælt úr því en olían á þó að duga til að koma því til hafnar í Danmörku .